stanford-oval/wikipedia huggingface dataset:
Jakob Bonsdorff

Jakob Bonsdorff, Gustaf Wilhelm Finnbergin maalaus.
Jakob (Jacob) Bonsdorff (1763–1831) oli suomalainen teologi. Hän oli itämaisen kirjallisuuden dosentti Turun akatemiassa 1786, teologian dosentti 1788 ja professori 1807–1829. Hän oli vuoden 1817 virsikirja- ja kirkkokäsikirjakomiteoiden jäsen. Häntä on pidetty aikansa oppineimpana ja lahjakkaimpana teologina. Hän julkaisi myös ruotsinnoksia ja huomautuksia oman aikansa raamatunkäännökseen. Myös hänen runouttaan on arvostettu.
Hänen veljensä oli teologi Johan Bonsdorff (1772–1840).
Jakob Bernhard Estlander

Jakob Bernhard Estlander (27. toukokuuta 1861 Helsinki – 1. elokuuta 1910 Berliini) oli suomalainen insinööri ja valtiopäivämies.
Estlanderin vanhemmat olivat professori Carl Gustaf Estlander ja Helena Aurora Federley. Estlander tuli ylioppilaaksi Helsingissä ja valmistui filosofian maisteriksi 1882, insinööritutkinnon hän suoritti 1883. Estlander työskenteli kemianteollisuuden palveluksessa, Nobelin veljesten yrityksessä Bakussa, Itävallassa ja Romaniassa. Jokioisten kartanon teollisuuslaitosten teknillinen johtaja hän oli 1898–1910.
Estlander oli aatelissäädyssä edustaja valtiopäivillä 1904–1905 ja 1905–1906.
Ihmisen poika, pedon poika

| Ihmisen poika, pedon poika Terveet Kädet |
| --- | --- | --- |

EP-levyn tiedot
 Äänitetty : 2.–4. tammikuuta ja 14. maaliskuuta 2009
 Studio : Boat Island Studiot
 Julkaistu: 22. heinäkuuta 2009
 Tuottaja(t): Terveet Kädet
 Tyylilaji: hardcore punk, grindcore
 Kesto: 11.12
 Levy-yhtiö: Longplay Music, Kämäset levyt
Terveiden Käsien muut julkaisut
| Pahan voima 1995 | Ihmisen poika, pedon poika 2009 | UGH!!! Terveet Kädet elävänä 2012 |
Ihmisen poika, pedon poika on Terveiden Käsien 22. heinäkuuta 2009 ilmestynyt EP-levy. EP on julkaistu sekä CD-, että vinyyliformaatissa. Levy sisältää paljon metallivaikutteista hardcore punkia.
Kappaleet > A-puoli

Yksisuuntainen tie – 1.07 (säv. Kinnunen, Äijälä)
Puolentunnin helvetti – 0.51 (säv. Leinonen, Leinonen)
Veriviivat – 1.26 (säv. Kinnunen, Äijälä)
Lihan ilot – 1.22 (säv. Leinonen, Leinonen)
Tuomionpäivä – 0.53 (säv. Kinnunen, Äijälä)
Kappaleet > B-puoli

Punaiset verisuonet – 1.07 (säv. Kinnunen, Äijälä)
Muistoja menneestä II – 0.51 (säv. Leinonen, Äijälä)
Kipuraja – 1.19 (säv. Kinnunen, Äijälä)
Todellisuuden toinen taso – 1.21 (säv. Leinonen, Äijälä)
Ahdistus – 0.58 (säv. Kinnunen, Äijälä)
Kokoonpano

Läjä – laulu
Pete – rummut
Lene – basso
Ilari – kitara
+
Hannu Lindholm – taustalaulu
A. Lindholm – äänittäjä, miksaaja, masteroija
Arvostelut

Desibeli.net:
Soundi:
International New York Times

| International New York Times |
| --- | --- |

Lyhenne:  IHT
Lehtityyppi:  päivälehti
Kustantaja:  Stephen Dunbar-Johnson
Julkaisija:  The New York Times Company
ISSN:  ISSN 0294-8052 ja 2725-3392
Perustettu:  1887
Päätoimittaja:  Martin Gottlieb
Sitoutuneisuus:  sitoutumaton
Kotikunta:  Neuilly-sur-Seine
Kotimaa:   Ranska
Sivukoko:  broadsheet
Ilmestymistiheys:  joka päivä
Kieli:  englanti
Aiheesta muualla
OCLC
Kotisivu
International Herald Tribunen logo vuonna 2013.
International New York Times (vuoteen 2013 saakka nimeltään International Herald Tribune eli IHT) on englanninkielinen kansainvälinen päivittäin ilmestyvä sanomalehti. Se toimii yhteistyössä The New York Times -sanomalehden kanssa julkaisten muun muassa samoja artikkeleita. Lehti perustettiin 4. lokakuuta 1887, ja sen pääkonttori sijaitsee Pariisissa, Ranskassa. Se ilmestyy yli 180 eri maassa, broadsheet-koossa. Lehden kokovuotinen levikki vuonna 2005 oli noin 242 000, ja se työllistää noin 340 työntekijää.
Vuodesta 2003 lähtien lehti on ollut täysin New York Times Companyn omistuksessa. Lehti on myös maailman ensimmäinen lehti, jota on levitetty lentokoneen avulla.
Lehden perusti vuonna 1887 The New York Heraldin Euroopan-painokseksi emolehden omistaja James Gordon Bennett nuorempi.
Aiheesta muualla

International New York Timesin verkkosivut (englanniksi)
Jakob Bure

Jakob Bure (1649 Skellefteå – 1709) oli ruotsalainen aatelinen ja virkamies, joka toimi Turun ja Porin läänin maaherrana. Hän kuului pohjoisruotsalaiseen Bure-sukuun.
Bure oli Vuorikollegion palveluksessa vuodesta 1673 lähtien toimien muun muassa asessorina. Vuonna 1698 hänet nimitettiin Turun ja Porin läänin maaherraksi, jota tehtävää Bure hoiti vuoteen 1706 saakka. Sen jälkeen hän toimi vielä Kopparbergin läänin maaherrana.
International Karate +

| IK+ |
| --- | --- |
 Atari ST version kansikuva.
Kehittäjä:  System 3
Julkaisija:  System 3 (Euroopassa) Epyx (Yhdysvalloissa)
Suunnittelija:  Archer MacLean
Taiteilija:  Archer MacLean
Säveltäjä:  Dave Lowe
Julkaistu:  1987
Lajityyppi:  taistelupeli
Pelimuoto:  yksinpeli, kaksinpeli
Ikäluokitus:  ESRB: E10+   PEGI: 12
Alusta:  Atari ST, Amiga, Amiga CD32, Commodore 64, Game Boy Advance, PlayStation, Virtual Console
Lisää peliartikkeleitaVideopelien teemasivulla
Infobox OK  : 
International Karate + (tunnetaan myös nimellä IK+) on vuonna 1987 julkaistu karateaiheinen taistelupeli. System 3:n kehittämä peli julkaistiin Atari ST:lle, Amigalle, Amiga CD32:lle ja Commodore 64:lle. Myöhemmin se julkaistiin myös Game Boy Advancelle ja PlayStationille vuonna 2003 ja Wiille Virtual Consolen kautta 2008. Yhdysvalloissa peli julkaistiin Commodore 64:lle nimellä Chop N' Drop ja Game Boy Advancella peli tunnetaan nimellä International Karate Advance.
Pelattavuus

Sivusta kuvatussa IK + tappelupelissä ottelee kolme karatekaa yhtä aikaa, joista yksi tai kaksi hahmoa on pelaajan ohjaamia ja kaksi tai yksi tietokoneen ohjaamana. Tarkoituksena on kerätä kuusi palkkia täyteen ja kerätä eniten pisteitä yhden erän aikana. Pisteet kertyvät sitä mukaa, kun on osunut potkaisemalla tai lyömällä vastustajiinsa. Mikäli pelaaja jää pisteissä viimeiseksi peli päättyy. Sen sijaan jos pelaaja läpäisee kaksi erää peräkkäin, tulee välissä bonuskierros, jossa pelaajan täytyy suojata itseään kilvellä pomppivilta palloilta tai potkia pommeja pois kuvaruudusta ennen kuin ne räjähtävät.
Aiheesta muualla

Chop N' Drop MobyGamesissa (englanniksi)
Jakob Benzelius

| Jakob Benzelius |
| --- | --- |

Uppsalan arkkipiispa
 1744-1747 
Edeltäjä:  Erik Benzelius nuorempi
Seuraaja:  Henric Benzelius
Göteborgin hiippakunnan piispa
 1731-1744 
Edeltäjä:  Erik Benzelius nuorempi
Seuraaja:  Georg Wallin nuorempi
Henkilötiedot
Syntynyt: 25. helmikuuta 1683 Uppsala, Ruotsi
Kuollut: 19. kesäkuuta 1747 (64 vuotta) Tukholma, Ruotsi
Jakob Benzelius (1683–1747) oli Uppsalan arkkipiispa vuosina 1744–1747. Hän toimi vuodesta 1718 teologian professorina Lundin yliopistossa, vuodesta 1731 Göteborgin piispana ja vuodesta 1744 Upsalan arkkipiispana. Hattupuolueen jäsenenä ja oikeaoppisuuden puolustajana tunnettu Benzelius oli 1720-luvun vaikutusvaltaisin henkilö Ruotsin valtiollisessa ja kirkollisessa elämässä. Hänen jumaluusopin väitöskirjansa Epitome repetitionis theologiae levisi laajalti valtakunnassa ja Suomenkin kouluissa se oli oppikirjana useiden vuosien ajan. Hänen toinen teoksensa Repetitio theologica (1735) oli tarkoitettu ylioppilaille ja papeille.
Benzeliuksen isä oli Erik Benzelius vanhempi ja hänen veljensä Erik Benzelius nuorempi. Hänen lapsensa aateloitiin nimellä Benzelstierna.
Käännös suomeksi
Iso Tervajärvi (Kouvola)

| Iso Tervajärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°04′01″N, 26°27′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Iso-Ruhmakseen 
Järvinumero:  14.944.1.011
Mittaustietoja
Pinnankorkeus:  78,5 m  
Pituus:  690 m  
Leveys:  450 m  
Rantaviiva:  2,144 km  
Pinta-ala:  16,131 ha  
Saaria:  ei saaria 
 fiIso Tervajärvi 
Iso Tervajärvi  on Kymenlaaksossa Kouvolassa  Jaalan lähellä sijaitseva järvi.
Maantietoa

Järvi on 690 metriä pitkä, 450 metriä leveä, ja sen pinta-ala on 16,1 hehtaaria. Järvellä ei ole kartan mukaan saaria.  Sen rantaviivan pituus on 2,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Johdasjärven valuma-alueeseen (14.944) se kuuluu. Järven vedenpinnan korkeus on 78,5 metriä mpy.
International Press Institute

International Press Institute (IPI) eli Kansainvälinen lehdistöinstituutti on järjestö, joka puolustaa sanan- ja ilmaisunvapautta. Se pyrkii puolustamaan journalisteja ja edistämään heidän työtään esittämällä vastalauseita. Järjestö on perustettu New Yorkissa 1950, sen toimipaikka on Wienissä Itävallassa. Sillä on jäseninä 120 maasta päätoimittajia, kustantajia ja johtavia toimittajia. Järjestön puheenjohtaja on puolalainen Piotr Niemczycki. Instituutin johtajan, itävaltalaisen Johann Fritzin toimikausi päättyy 2007. Helsingin Sanomien päätoimittaja Janne Virkkunen edustaa Suomea järjestön hallituksessa.
IPI on ottanut kantaa monien maiden sananvapaustilanteeseen. Venäläisen toimittajan Anna Politkovskajan murhan jälkeen IPI muistutti, ettei se ollut yksittäistapaus, sillä Venäjällä on kuollut väkivaltaisesti vuoden 1993 jälkeen 212 toimittajaa, mutta syytteitä ei juuri ole nostettu. Kantaa on otettu myös muun muassa Etelä-Afrikan, Etiopian, Somalian ja Espanjan tilanteisiin. Jäsentensä merkittävien asemien vuoksi järjestön kannanotoilla on arvovaltaa. Samalla sitä on kuitenkin pidetty "herraklubina".
IPI on myöntänyt vuodesta 1996 lähtien vuosittain sananvapauspalkinnon Free Media Pioneer, jonka vuonna 2007 sai burmalainen uutistoimisto Mizzima. Palkinnon toinen rahoittaja on yhdysvaltalainen  Freedom Forum.
IPI:llä on neuvoa antava asema suhteessa YK:hon, Unescoon ja Euroopan neuvostoon.
Vuonna 2006 IPI sai yhdysvaltalaisen Emmy-palkinnon työstään  lehdistön vapauden hyväksi.
Aiheesta muualla

International Press Institute (Arkistoitu – Internet Archive)
IPI Names 66 Press Freedom Heroes (Arkistoitu – Internet Archive)
IPI World Congress 2015[vanhentunut linkki]
International Freedom of Expression Exchange
Jaakobin tyttärien silta

| Jaakobin tyttärien silta |
| --- | --- |
 Joen nykyisin ylittävä silta.
Sijainti:   Israel
Koordinaatit:  33°0′37.02″N, 35°37′41.83″E
Rakennustyyppi:  silta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jaakobin tyttärien silta (hepr. ‏Gesher Benot Ya'akov‎) on Jordanjoen ylittävä silta ja vanha kahluupaikka Israelissa. Alkuperäinen silta rakennettiin 1200-luvulla. Jordanin ylityspaikkana sillalla ja aiemmalla kahluupaikalla oli pitkään huomattava strateginen merkitys. Paikalla käytiin useampia taisteluja ja itse silta on tuhottu useampaan otteeseen. Paikalla on tehty myös arkeologisia tutkimuksia ja löytöjä varhaiselta kivikaudelta
Historia

Jaakobin tyttärien silta sijaitsee Hulanlaakson eteläosassa lähellä Gadotin kibbutsia. Arkeologisissa kaivauksissa paikalta löytöjä on tehty jo varhaiselta kivikaudelta. Sittemmin paikka oli tärkeä kahluupaikka. Sen kautta kulki esimerkiksi roomalaisen Via Maris-tien haara. Vuonna 1157 paikalla käytiin tärkeä taistelu Jerusalemin kuningas Balduin II:n ja Damaskoksen muslimihallitsijan Nur al-Dinin joukkojen välillä. Jerusalemilaiset voitettiin, mutta vielä myöhemmin vuonna 1178 Balduin IV rakennutti paikalle linnoituksen, joka luovutettiin temppeliherroille. Saladinin joukot valtasivat kuitenkin linnan jo sen valmistumisvuotena.
Varsinainen silta rakennettiin muslimien hallitessa aluetta 1200-luvun lopulla. Silta oli tärkeä väylä liikenteelle Damaskoksesta Palestiinaan. Sillan nimi johdettiin arabien perimätiedosta, jonka mukaan Jaakob ylitti Jordanin sillan kohdalla ja hänen tyttärensä haudattiin lähettyville. Vuonna 1799 Napoleonin joukot miehittivät siltaa estääkseen täydennysten saapumisen heidän samaan aikaan piirittämäänsä Akkoon. Ensimmäisen maailmansodan aikana vuonna 1918 paikalla käytiin puolestaan taistelu brittijoukkojen ja turkkilaisten välillä. Juutalaisten aseellinen järjestö Hagana räjäytti sillan 17. kesäkuuta 1946. Israelin itsenäisyyssodan aikana Syyrian armeijan joukot etenivät Israelin puolelle lähellä entistä siltaa, mutta ne joutuivat vetäytymään takaisin omalle puolelleen lopulta solmitun tulitaukosopimuksen mukaisesti. Israelin vallattua Golanin kukkulat kuuden päivän sodan aikana sillan kautta on kulkenut liikennettä Golanille.
Aiheesta muualla

Kuvia tai muita tiedostoja aiheesta Jaakobin tyttärien silta Wikimedia Commonsissa
Silta vuonna 1799.
International Karate

| International Karate |
| --- | --- |

Kehittäjä:  System 3
Julkaisija:  System 3 (Eurooppa)   Epyx (Yhdysvallat)
Suunnittelija:  Archer Maclean
Säveltäjä:  Rob Hubbard
Julkaistu:  1986
Lajityyppi:  tappelupeli
Pelimuoto:  yksinpeli, kaksinpeli
Alusta:  Amstrad CPC, Atari 8-bit, Atari ST, Commodore 64, MS-DOS, MSX, ZX Spectrum, Game Boy Advance
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
International Karate on System 3:n kehittämä vuonna 1986 julkaistu karateaiheinen tappelupeli. System 3 julkaisi sen ensin Euroopassa ja sitten Epyx Yhdysvalloissa nimellä World Karate Championship. Pelille julkaistiin vuotta myöhemmin jatko-osa nimellä International Karate +.
Pelaaminen

Viholliseen osuvan iskun onnistuessa pelaaja saa joko puolikkaan tai yhden pisteen. Kun pelaajalla on kaksi pistettä, hän voittaa sen erän. Kahden erän jälkeen maisema vaihtuu. Pelaaja käy läpi kahdeksan eri paikkaa ympäri maailmaa, kuten Sydneyssä ja New Yorkissa. Tarpeeksi pisteitä saatuaan pelaajalle myönnetään korkeamman asteen vyö. Vyöasteikko on valkoinen, keltainen, vihreä, purppura, ruskea ja musta.
Aiheesta muualla

World Karate Championship MobyGamesissa (englanniksi)
Jakob Blücher

| Jakob Blücher> Henkilötiedot |
| --- | --- |
Koko nimi:  Jakob Blücher
Syntynyt: 6. huhtikuuta 1990 (ikä 34) Michigan
Jääpallon pelaaja
Pituus:  180 cm
Paino:  85 kg
Seura:   Uppsala Näs IK
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
: Västerås SK
Seurat
| Vuodet | Seura | O | (M) |
| 2007–2012 | Västanfors IF, Fagersta, |  |  |
| 2009–2010 | IFK Motala | 8 | (0) |
| 2012–2013 | Uppsala BoIS |  |  |
| 2013– | UNIK, Uppsala |  |  |
Maajoukkue
| 2010– | Yhdysvallat |  | () |
 Seurajoukkueuran tilastot kattavat vain kansalliset sarjat, päivitetty 30. marraskuuta 2013.  Maajoukkueuran tilastot päivitetty 30. marraskuuta 2013.
Jakob Blücher (amerikkalaisittain Jakob Blucher; s. 6. huhtikuuta 1990 Michigan, Yhdysvallat) on amerikkalais-ruotsalainen jääpalloilija. Hän muutti jo lapsuudessaan Ruotsiin. Jääpallossa hän on edustanut Yhdysvaltain maajoukkuetta, mutta pelannut uransa Ruotsin 1. divisioonan ja Allsvenskanin joukkueissa.
Jääpalloa Blücher on pelannut nuoruudestaan asti, juniorina Västeråsissa. Pääosan jääpallourastaan hän on pelannut Fagerstassa Västanfors IF:n joukkueessa. Kaudella 2009–2010 hän pelasi kahdeksan ottelua Allsvenskanin IFK Motalassa, mutta palasi takaisin Fagerstaan. Kaudesta 2012 lähtien hän on pelannut Uppsalassa – ensin BoiS:ssa ja kaudesta 2013 lähtien UNIK:ssa, jotka ovat hänen pelatessaan olleet Ruotsin Allsvenskanin joukkueita.
Blücher otti syksyllä 2009 yhteyttä Yhdysvaltain jääpalloviranomaisiin. Syntymänsä perusteella hänellä oli kahden maan kansalaisuus. Hänet valittiinkin jääpallokokemuksensa perustella suoraan Yhdysvaltain jääpallomaajoukkueessa vuoden 2010 kisoihin. Seuraavana vuonna 2011 hän oli myös joukkueessa. Kahtena seuraavana vuonna hän ei kuulunut USA:n MM-joukkueeseen johtuen loukkaantumisista.
Iso-Onkiainen

| Iso-Onkiainen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°39′46″N, 25°15′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Isoon Pihlajajärveen
Järvinumero:  14.225.1.010
Mittaustietoja
Pinnankorkeus:  116,2 m  
Pituus:  290 m  
Leveys:  130 m  
Rantaviiva:  0,665 km  
Pinta-ala:  1,715 ha  
Saaria:  ei saaria 
 fiIso-Onkiainen 
Iso-Onkiainen on Pirkanmaalla Kuhmoisissa Harjunsalmen kylän lähellä sijaitseva järvi.
Maantietoa

Järven pinta-ala on 1,7 hehtaaria, se on 300 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä ja sen rannat ovat metsämaata. Järven koillispuolella on talo.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 116,2 metriä mpy. Siihen johtaa kolme ojaa, jotka tuovat vettä Pikku-Onkiaisesta. Laskuoja lähtee järven kaakkoispäästä. Laskuoja virtaa 600 metriä kaakkoon ja yhtyy toiseen ojaan, joka virtaa pohjoiseen ja laskee lopulta Isoon Pihlajajärveen. Kokonaispudotus Iso-Onkiaisen ja Ison Pihlajajärven välillä on 28,7 metriä.
Historiaa

Vuoden 1855–1856 Kalmbergin kartastossa järvi on merkitty, mutta se on nimetön.
Vuoden 1966 peruskartassa järven ympäristössä oli peltoja, jotka jatkuivat osittain järven rantaan asti. Vuoteen 1986 mennessä osa pelloista oli metsittynyt.
Jakob Bernoulli

| Jakob Bernoulli |
| --- | --- |
 Jakob Bernoulli. Niklaus Bernoullin maalaama muotokuva vuodelta 1687.
Henkilötiedot
Syntynyt: 27. joulukuuta 1654 Basel, Sveitsi
Kuollut: 16. elokuuta 1705 (50 vuotta) Basel
Koulutus ja ura
Väitöstyön ohjaaja:  Nicolas Malebranche, Peter Werenfels ja Gottfried Leibniz
Tutkimusalue:  Todennäköisyysteoria, lukuteoria, matematiikka, fysiikka ja matemaattinen analyysi
Ars conjectandi, 1713 (Milano, Fondazione Mansutti).
Ars Conjectandin kansisivu
Jakob Bernoulli (27. joulukuuta 1654 Basel, Sveitsi – 16. elokuuta 1705 Basel), tunnetaan myös nimillä Jacob, Jacques ja James Bernoulli, oli sveitsiläinen matemaatikko ja tiedemies. Hän oli matemaatikko Johann Bernoullin vanhempi veli.
Bernoullin ollessa nuori hänen vanhempansa pakottivat hänet opiskelemaan filosofiaa ja teologiaa, vaikka hänen todellinen intohimonsa oli matematiikka. Hän suoritti filosofiantutkinnon Baselin yliopistossa 1671 ja vuonna 1676 hänestä tuli teologian lisensiaatti. Vanhempiensa toiveiden vastaisesti hän kuitenkin opiskeli myös matematiikkaa ja tähtitiedettä.
Saatuaan tutkintonsa valmiiksi Bernoulli muutti vuonna 1676 Geneveen ja työskenteli siellä tuutorina. Myöhemmin hän muutti Ranskaan ja vietti siellä kaksi vuotta opiskellen René Descartesin seuraajien kanssa. 1680-luvun alussa Bernoulli matkusti Alankomaihin ja Englantiin tavaten useita tunnettuja matemaatikkoja.
Matkojensa jälkeen Bernoulli palasi kotikaupunkiinsa ja alkoi opettaa mekaniikkaa Baselin yliopistossa vuonna 1683. Hänet nimitettiin matematiikan professoriksi 1687.
Bernoullin tunnetuin kirja on todennäköisyyslaskentaa käsittelevä Ars Conjectandi.
Siinä hän muun muassa esitti ensimmäisen matemaattisesti täsmällisen muotoilun periaatteelle, joka nykyisin tunnetaan suurten lukujen lakina. Teos kuitenkin julkaistiin vasta vuonna 1713, kahdeksan vuotta tekijänsä kuoleman jälkeen eikä sen vuoksi saanut sille kuuluvaa asemaa todennäköisyyslaskennan kehittymisessä. Bernoulli oli työstänyt suurimman osan todennäköisyyslaskentataidoistaan jo 1680-luvulla.
Bernoulli tunnetaan myös latinankielisen lausahduksen ”Eadem mutata resurgo” (suom. ”Nousen jälleen muuttuneena ja silti ennallani”) kehittäjänä. Lentävä lause viittasi alun perin logaritmiseen spiraaliin, jonka Descartes esitteli ensimmäisenä. Lausahdus on kirjoitettu Bernoullin hautakiveen.
Ismael Hernández

| Mitalit | Mitalit | Mitalit |  |
| --- | --- | --- | --- |
|  Ismael Hernández (vasemmalla) Rion olympialaisissa 2016. |  Ismael Hernández (vasemmalla) Rion olympialaisissa 2016. |  Ismael Hernández (vasemmalla) Rion olympialaisissa 2016. |  |
Maa:  Meksiko
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | yksilökilpailu |  |
Ismael Marcelo Hernández Uscanga (s. 21. tammikuuta 1990) on meksikolainen nykyaikaisen viisiottelija ja olympiamitalisti. Hernández on 178 senttimetriä pitkä ja painaa 64 kilogrammaa.
Hernández saavutti yllättäen olympiapronssia vuoden 2016 kesäolympialaisista Rio de Janeirosta. Hänestä tuli historian ensimmäinen meksikolainen nykyaikaisen viisiottelun olympiamitalisti.
Jakob Bagge

Jakob Bagge
Jakob Bagge (1502–1577) oli ruotsalainen merisotilas, syntyperältään norjalainen. Hän johti Venäjän sodassa 1555 epäonnista Pähkinälinnan valtausta. Hän torjui Viipurin linnan päällikkönä venäläisten hyökkäyksen vuonna 1556. Bornholmin meritaistelussa vuonna 1563 hän voitti tanskalaiset, mutta joutui itse seuraavana vuonna sotavangiksi.
Aiheesta muualla

Svenskt biografiskt lexikon
Ismael Nery

Ismael Nery
Ismael Nery (9. lokakuuta 1900 Belém – 6. huhtikuuta 1934 Rio de Janeiro) oli brasilialainen taidemaalari, piirtäjä ja runoilija.
Nery opiskeli Rio de Janeiron Kansallisessa kuvataidekoulussa. 1920-luvulla hän matkusti kahdesti Eurooppaan, jossa hän omaksui huomattavia vaikutteita aikansa avantgardisteilta. Neryn maalauksissa ovat edustettuina tyypilliset kubismin tunnusmerkit. Nery sairastui 30-vuotiaana tuberkuloosiin. Venetsian biennaaliin hänen teoksiaan otettiin ensimmäisen kerran vuonna 2024.
Janet Kear

Janet Kear (13. tammikuuta 1933 Lontoo–24. marraskuuta 2004), oli englantilainen lintutieteilijä.
Kear opiskeli Walthamstow Hallissa (Sevenoaks), Caspar Junior Collegessa (Wyoming), King's Collegessa Lontoossa ja Girton Collegessa Cambridgessä, jossa hän väitteli filosofian tohtoriksi peippojen ravitsemusekologiasta vuonna 1959.
Vuonna 1959 Kear liittyi Peter Scottin Wildfowl and Wetlands Trust-järjestöön Slimbridgessä Gloucestershiressä. 1977 hänestä tuli kuraattori järjestön vastaperustettuun aluekeskukseen Martin Meressä Lancashiressä. Hän työskenteli järjestössä eläkkeelle jäämiseensä saakka 1993.
Kear oli British Ornithologists' Unionin varapuheenjohtaja 1989-1991 ja puheenjohtaja 1991-1995. Molemmissa tehtävissä hän oli yhdistyksen historian ensimmäinen nainen. Kear toimitti yhdistyksen lehteä The Ibis vuosina 1980–1988. Hän oli myös American Ornithologists' Unionin kunniajäsen. Hän kirjoitti muun muassa seuraavat teokset:
The Mute Swan (1989).
Man And Wildfowl (1990).
Ducks Of The World (1991).
Ducks, Geese, and Swans (2005).
Vuonna 1993 Kearille myönnettiin Brittiläisen imperiumin ritarikunnan OBE-arvonimi.
Kear oli kahdesti naimisissa, ensin Geoffrey Matthewsin ja sitten John Turnerin kanssa.
International Paper

International Paper (NYSE: IP) on yhdysvaltalainen pörssiyhtiö ja maailman suurin metsäteollisuusyhtiö. Yhtiöllä on yli 200 tuotantolaitosta lähes 40 maassa. Yhdysvalloissa yhtiö omistaa 29 sellu-, paperi-, tai pakkaustehdasta sekä 170 pienempää pakkausyksikköä ja 16 kierrätysmateriaalin jälleenkäsittelylaitosta. Yhtiön liikevaihto vuonna 2018 oli 23,306 miljardia USD, ja sen palveluksessa oli noin 56 000 henkeä, joista noin 36 000 Yhdysvalloissa. Yhtiön perusti Hugh J. Chrisholm vuonna 1898.
Yhtiön globaalit pääkonttoritoiminnot sijaitsevat Memphisissä, Tennesseessä. International Paperin pääjohtaja on Mark Sutton.
International Paper omistaa Svetogorskin sellu- ja paperi-/ kartonkitehdasintegraatin (ZAO International Paper, aiemmin OAO Svetogorsk) Ensossa eli nykyisessä Svetogorskissa Venäjällä, joka on alkujaan entinen Enso-Gutzeitin tehdas Suomen ajalta. Venäjällä IP on lisäksi mukana yhteisyritys (JV) Ilim Groupissa, josta yhtiö omistaa 50 %. Ilim Group on Venäjän suurin metsäteollisuusyritys.